
Прессъобщение
29-и февруари 2024  г. 


ОТВОРЕНА ПОКАНА: Конкурс за млад арт критик

Гьоте-институт и Културният център на Софийския университет обявяват обща отворена покана в областта на визуалните изкуства и културния обмен между България и Германия. Целта на инициативата е да се стимулират задълбочените писмени форми на художествена критика във време, в което бързата консумация на визуалното преобладава. 


Конкурс за млад арт критик
Отворена покана

Приемане на кандидатури: от 1 март до 31 май 
Краен срок за кандидатстване: 31 май 2024 г. 



Гьоте-институт България и Културният център на Софийския университет

обявяват

КОНКУРС ЗА МЛАД КРИТИК
В ОБЛАСТТА НА ВИЗУАЛНИТЕ ИЗКУСТВА


Конкурсът е отворен за участници до 35-годишна възраст с интерес в областта на критическото писане за съвременни визуални изкуства. Поканата е отворена в рамките на три месеца – от 1 март до 31 май, а кандидатстването става чрез изпращане на два критически текста в следните жанрове:
 
· Рецензия за конкретна изложба, показана в България в рамките на обявения тримесечен период за кандидатстване. Максимален обем – до 12 000 знака;

· По-общ обзорен текст върху актуални процеси от художествената сцена в България, случили се през тримесечния период за кандидатстване. Кандидатът сам избира какъв да е тематичният фокус на текста. Максимален обем – до 15 000 знака.

 »» Кандидатурите се подават до 31 май на адрес: culturalcenter@uni-sofia.bg


Наградата включва посещение на следващото издание на Berlin Art Week (10–15 септември 2024) и публикация на текстовете. В рамките на посещението си в Берлин избраният кандидат ще има възможност да се срещне с критици и артисти в областта на съвременното изкуство. Финансирането включва настаняване и поемане на пътни и дневни разходи. Владеенето на английски език е задължително условие.

Журито на конкурса е съставено от специалисти в областта на визуалните изкуства и критическата рефлексия върху тях. Негови членове са Мария Василева, Светлана Куюмджиева и Диана Попова, с по един съвещателен глас в него участват и двете институции, организиращи конкурса. Изпратените текстове ще се четат от журито анонимно.

Името на победителя ще бъде обявено в средата на месец юни 2024 г. Веднага след това неговите текстове ще бъдат публикувани в платформата за критически текстове и рецензии в областта на културата „Ателие“ на сайта на Културния център на СУ.

Ще Ви бъдем благодарни, ако разпространите тази отворена покана на Вашите информационни канали! 




Повече за събитията от програмата на Гьоте-институт можете да намерите на нашия сайт и във Facebook и Instagram. За да получавате регулярно културната ни програма и информация за събития, можете да се абонирате за месечния ни бюлетин тук. 

За контакт: 
Калина Иванова, Връзки с обществеността, 00359 886 32 88 85,  kalina.ivanova@goethe.de

